
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλο» 808 

23 Σεπτεμβρίου 1997 


ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Τροποποίηση του από 30.9.1991 Π.Δ/τος «Έγκριση 
τοπικού ρυμοτομικού σχεδίου στην εκτός σχεδίου 
περιοχή του Δήμου Φλώρινας για τον καθορισμό χώ¬ 
ρου ανέγερσης φοιτητικών εστιών Τεχνολογικών 
Επιστημονικών Ιδρυμάτων (Τ.Ε.Ι.) και καθορισμός 
των όρων και περιορισμών δόμησης αυτού» (Δ' 824/ 


1991). 1 

Τροποποίηση του εγκεκριμένου ρυμοτομικού σχεδίου 
του Δήμου Μεταμόρφωσης (Ν. Αττικής) . 2 

ΑΠΟΦΑΣΕΙΣ 


Χαρακτηρισμός ως διατηρητέου του κτιρίου στη Φλώ¬ 
ρινα και επί των οδών Καπ. Βαγγέλη και 25ης Μαρ¬ 
τίου αρ. 25 και καθορισμός ειδικών όρων και περιο¬ 
ρισμών δόμησής του, φερομένου ως ιδιοκτησίας 


Ελένης Φερεντίνου. 3 

Τροποποίηση του ρυμοτομικού σχεδίου της πόλης του 
Βελβενδού (Ν. Κοζάνης), στα Ο.Τ. 106 και 75. .. 4 


ΠΟ ΛΕΟΔΟΜ ΙΑ 

ΔΙΑΤΑΓΜΑΤΑ 

Αριθ. Γ. 23634 (1) 

Τροποποίηση του από 30.9.1991 Π.Δ/τος «Έγκριση τοπι¬ 
κού ρυμοτομικού σχεδίου στην εκτός σχεδίου περιοχή 
του Δήμου Φλώρινας για τον καθορισμό χώρου ανέγερ¬ 
σης φοιτητικών εστιών Τεχνολογικών Επιστημονικών 
Ιδρυμάτων (Τ.Ε.Ι.) και καθορισμός των όρων και περιο¬ 
ρισμών δόμησης αυτού» (Δ' 824/1991). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 9 του Ν.Δ/τος της 
17.7.1923 «περί σχεδίων πόλεων κ.λπ.» (Α' 228) όπως με¬ 
ταγενέστερα τροποποιήθηκαν και συμπληρώθηκαν. 

2. Τις διατάξεις του άρθρου 29Α του Ν. 1558/1985 


προστεθέντος δια του άρθρου 27 του Ν. 2081 /1992 όπως 
αντικαταστάθηκε με το άρθρο 1 παρ. 2α του Ν. 2469/ 
1997 (Α' 38). 

3. Τις διατάξεις του άρθρου 2 της υπ’ αριθ. 75724/ 
1151/30.12.1983 κοινής αποφάσεως των Υπουργών 
Προεδρίας Κυβερνήσεως και Χωροταξίας, Οικισμού και 
Περιβάλλοντος (Β’ 767). 

4. Την 25/1997 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

5. Το γεγονός ότι από τις κανονιστικές διατάξεις του 
διατάγματος αυτού δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

6. Την 327/1997 γνωμοδότηση του Συμβουλίου της 
Επικράτειας με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1. 

Εγκρίνεται η τροποποίηση του από 30.9.1991 Π.Δ/τος 
«έγκριση τοπικού ρυμοτομικού σχεδίου στην εκτός σχε¬ 
δίου περιοχή του Δήμου Φλώρινας για τον καθορισμό χώ¬ 
ρου ανέγερσης φοιτητικών εστιών Τεχνολογικών Επιστη¬ 
μονικών Ιδρυμάτων (Τ.Ε.Ι.) και καθορισμός των όρων και 
περιορισμών δόμησης αυτού» (Δ’ 824) ως εξής: 

Η παράγραφος ε του άρθρου 2 αντικαθίσταται ως εξής: 

«ε) Ελάχιστη απόσταση των ανεγερθησομένων κτιρίων 
από τη ρυμοτομική γραμμή ΚΖ: δέκα (10) μέτρα, από τη 
ρυμοτομική γραμμή ΚΙ: σαράντα (40) μέτρα και από τις 
λοιπές ρυμοτομικές γραμμές πέντε (5.00) μέτρα». 

Άρθρο 2. 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 4 Σεπτεμβρίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΩΣΤΑΣ ΛΑΛΙΩΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΤΕΤΑΡΤΟ) 


Αριθ. Γ. 104659 (2) 

Τροποποίηση του εγκεκριμένου ρυμοτομικού σχεδίου του 
Δήμου Μεταμόρφωσης (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3 και 70 του από 17.7.1923 
Ν.Δ/τος «περί σχεδίων πόλεων κ.λπ.» (Α' 228) όπως μετα¬ 
γενέστερα τροποποιήθηκαν και συμπληρώθηκαν. 

2. Τις διατάξεις του άρθρου 99 παρ. 3 του Ν. 1892/ 
1990 «για τον εκσυγχρονισμό και την ανάπτυξη και άλλες 
διατάξεις» (Α' 101) όπως αντικαταστάθηκε με την παρ. 2 
του άρθρου 7 του Ν. 2052/1992 «Μέτρα για την αντιμετώ¬ 
πιση του νέφους και πολεοδομικές ρυθμίσεις» (Α' 94). 

3. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137), όπως 
αυτό προστέθηκε με το άρθρο 27 του Ν. 2081/1992 (Α' 
154) και αντικαταστάθηκε με την παρ. 2α του άρθρου 1 
του Ν. 2469/1997 (Α' 38). 

4. Τις 245/1995 και 7/1996 γνωμοδοτήσεις του δημο¬ 
τικού συμβουλίου Μεταμόρφωσης. 

5. Την 464/1996 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

6. Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
Κρατικού Προϋπολογισμού, και του οικείου Ο.Τ.Α. 

7. Την 321/1997 γνωμοδότηση του Συμβουλίου της 


Επικράτειας με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

'Αρθρο 1. 

Εγκρίνεται η τροποποίηση του εγκεκριμένου ρυμοτομι¬ 
κού σχεδίου του Δήμου Μεταμόρφωσης (Ν. Αττικής) και 
ειδικότερα στο οικοδομικό τετράγωνο 208α που περι¬ 
κλείεται από τις οδούς Μιχ. Μαυρογιάννη, Καποδιστρίου, 
Δήλου και Λεωφ. Σταυρού - Ελευσίνας η οποία περιλαμ¬ 
βάνεται στο βασικό οδικό δίκτυο με τη μετατροπή του χώ¬ 
ρου Αυτόνομου Οργανισμού Εργατικής Κατοικίας 
(Α.Ο.Ε.Κ.) σε χώρο πράσινου και έγκριση πεζοδρόμου, 
όπως φαίνεται στο σχετικό πρωτότυπο διάγραμμα σε κλί¬ 
μακα 1:500 που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την 23640/ 
1997 πράξη του οποίου αντίτυπο δημοσιεύεται σε φωτο¬ 
σμίκρυνση με το παρόν διάταγμα. 

'Αρθρο 2. 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 4 Σεπτεμβρίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΟΣΤΑΣ ΛΑΛΙΟΤΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

Αριθ. 4058 (3) 

Χαρακτηρισμός ως διατηρητέου του κτιρίου στη Φλώρινα 

και επί των οδών Καπ. Βαγγέλη και 25ης Μαρτίου αρ. 

25 και καθορισμός ειδικών όρων και περιορισμών δό¬ 
μησής του, φερομένου ως ιδιοκτησίας Ελένης Φερε- 

ντίνου. 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α)Του Ν. 1577/1985 (ΦΕΚ 210 Α') «Γενικός Οικοδομι¬ 
κός Κανονισμός» και ειδικότερα των άρθρων 3 και 4 αυ¬ 
τού, όπως τροποποιήθηκε μεταγενέστερα (άρθρο 1 Ν. 
1772/1988-ΦΕΚ 91 Α). 

β) Των Π.Δ/των 358/1986 (ΦΕΚ 158 Α'), 92/1987 
(ΦΕΚ 51 Α') και 492/1988 (ΦΕΚ 224 Α') για τις αρμοδιό¬ 
τητες και τον οργανισμό του Υπουργείου Βόρειας Ελλά¬ 
δας, αντίστοιχα). 

2. Την απόφαση Υ. 704/19.8.1988 (ΦΕΚ 575 Β’) του 
Πρωθυπουργού, για τη μετονομασία του Υπουργείου Βό¬ 
ρειας Ελλάδας σε Υπουργείο Μακεδονίας - Θράκης. 

3. Την από 12 Φεβρουαρίου 1997 αιτιολογική έκθεση 
της Δ/νσης Πολιτισμού του Υπουργείου Μακεδονίας - 
Θράκης. 

4. Την από 27 Νοεμβρίου 1996 αίτηση της Ελένης Φε- 
ρεντίνου, με την οποία ζητά το χαρακτηρισμό του υπόψη 
κτιρίου ως διατηρητέου. 

5. Το γεγονός ότι η ιδιοκτήτρια με την από 25.7.1997 
αίτησή της δηλώνει ότι δεν έχει αντιρρήσεις για το χαρα¬ 
κτηρισμό του υπόψη κτιρίου ως διατηρητέου, αποφασί¬ 
ζουμε: 

1. Χαρακτηρίζουμε ως διατηρητέο το κτίριο που βρίσκε¬ 
ται στη Φλώρινα και επί της οδού Καπ. Βαγγέλη και 25ης 
Μαρτίου αρ. 25 φερομένου ως ιδιοκτησίας Ελένης Φερε- 
ντίνου όπως φαίνεται στο συνημμένο τοπογραφικό διά¬ 
γραμμα σε κλίμακα 1:2000, που θεωρήθηκε από τη του 
Υ.Μ.Α.Θ. και που σε σμίκρυνση αντίτυπό του δημοσιεύε¬ 
ται με την απόφαση αυτή, για τους παρακάτω κυρίως λό¬ 
γους: 

α) Είναι χαρακτηριστικό κτίριο της μοντέρνας αρχιτε¬ 
κτονικής του μεσοπολέμου που παρουσιάζεται στη Φλώ¬ 
ρινα σε αντιπαραβολή με την παραδοσιακή αρχιτεκτο¬ 
νική. 

β) Περιλαμβάνει στοιχεία αρχιτεκτονικής που είναι σπά¬ 


νια για την περιοχή, την παράδοση και τις κλιματολογικές 
συνθήκες. 

γ) Αποτελεί δείγμα επιρροής της μοντέρνας αρχιτεκτο¬ 
νικής κίνησης όπως αυτή εκφράστηκε στην πόλη της 
Φλώρινας κατά την εποχή του μεσοπολέμου. 

δ) Η διατήρησή του βοηθά στην κατανόηση της παρου¬ 
σίας και εξέλιξης των αρχιτεκτονικών επιρροών στην πόλη 
της Φλώρινας. 

2. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και διακσσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση του κτιρίου, εφ’ όσον δεν αλλοιώνεται ο γενικός αρχι¬ 
τεκτονικός χαρακτήρας του. 

4. Απαγορεύεται η τοποθέτηση κάθε είδους επιγραφών 
και διαφημήσεων σε οποιαδήποτε θέση του κτιρίου. Επι¬ 
τρέπεται μόνο η τοποθέτηση επιγραφών μικρών διαστά¬ 
σεων στην Ελληνική γλώσσα, που να πληροφορούν για τη 
χρήση των χώρων του κτιρίου. 

5. Για οποιαδήποτε παρέμβαση στο εσωτερικό και 
εξωρτερικό του διατηρητέου κτιρίου, όπως για την τοπο¬ 
θέτηση επιγραφών, απαιτείται η έγκριση της Επιτροπής 
Πολεοδομικού και Αρχιτεκτονικού Ελέγχου (ΕΠΑΕ) και 
της Υπηρεσίας μας. 

6. Κατά της αποφάσεως αυτής μπορεί να ασκηθεί το έν¬ 
δικο μέσο της αιτήσεως ακυρώσεως ενώπιον του Συμβου¬ 
λίου της Επικράτειας, εντός προθεσμίας εξήντα (60) ημε¬ 
ρών, αρχομένης από της επομένης της δημοσιεύσεώς της 
στην Εφημερίδα της Κυβερνήσεως, σύμφωνα με τις δια¬ 
τάξεις του άρθρου 46 του Ν.Δ. 170/1973 (ΦΕΚ 229 Α’), 
όπως αυτό αντικαταστάθηκε από το άρθρο 28 του Ν. 702/ 
1977 (ΦΕΚ 268 Α'). 

7. Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του Κρατικού 
Προϋπολογισμού ούτε του Προϋπολογισμού του οικείου 
ΟΤΑ. 

8. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 3 Σεπτεμβρίου 1997 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 6945 (4) 

Τροποποίηση του ρυμοτομικού σχεδίου της πόλης του 
Βελβενδού (Ν. Κοζάνης), στα Ο.Τ. 106 και 75. 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1. Τις διατάξεις του Ν.Δ/τος 17.7.1923, όπως μεταγε¬ 
νέστερα τροποποιήθηκαν και συμπληρώθηκαν. 

2. Τις διατάξεις του Α.Ν. 314/1968 (ΦΕΚ 47Α), όπως 
τροποποιήθηκαν και συμπληρώθηκαν με το Ν.Δ/γμα 
1018/71 (ΦΕΚ 220Α) και με το Ν. 1577/85 (ΦΕΚ 210Α). 

3. Το Π.Δ. 183/86 (ΦΕΚ 70Α). 

4. Το Ν. 1735/87 άρθρο 22 παρ. 7. 

5. Τις με αριθμούς 488/91 και 489/91 αποφάσεις του 
Συμβουλίου της επικράτειας. 

6. Την κοινή Υπουργική Απόφαση Γ4Δ/15883/1903/ 
18.2.1987 (ΦΕΚ 142Β/15.3.1988). 

7. α) Το Ν. 2218/13.6.1994 (ΦΕΚ 90Α/13.6.1994) 
«περί ίδρυσης Νομαρχιακής Αυτοδιοίκησης κ.λπ.», όπως 
συμπληρώθηκε με το Ν. 2240/15.9.1994 (ΦΕΚ 153Α/ 
15.9.1994). 

β) Τη με αριθμό 19/13.3.1995 (ΦΕΚ 326Β/27.4.1995) 
απόφαση Νομαρχιακού Συμβουλίου Κοζάνης. 

8. το Π.Δ/γμα 11.2.1995 έγκρισης της Π.Μ. Τμήματος 
της πολεοδομικής ενότητας Βελβενδού του Δήμου Βελ¬ 
βενδού (Ν. Κοζάνης), (ΦΕΚ 121 Δ/7.3.1995). 

9. Τη με αριθμό 93/97 απόφαση Δημοτικού Συμβουλίου 
Βελβενδού. 

10. Τη με αριθμό πρωτ. 40/1997 θετική γνωμοδότηση 
του Συμβουλίου ΠΕ.ΧΩ.ΔΕ. Ν. Κοζάνης. 


11. Το γεγονός ότι πριν από την έγκριση της Πολεοδομι¬ 
κής Μελέτης Βελβενδού είχε ανεγερθεί διώροφη οικο¬ 
δομή στο Ο.Τ. 106, στο οικόπεδο με α/α κτηματολογικού 
16005540314, η οποία ρυμοτομείται με την εφαρμογή 
του ρυμοτομικού σχεδίου. 

Με την εν λόγω τροποποίηση όσον αφορά στο τμήμα 
της μετατόπισης του δρόμου μεταξύ των Ο.Τ. 106 και 75 
δεν θίγεται καμιά ιδιοκτησία. 

12. Το γεγονός ότι, από τις διατάξεις της απόφασης αυ¬ 
τής, δεν προκαλείται δαπάνη σε βάρος του προϋπολογι¬ 
σμού του οικείου Ο.Τ.Α, αποφασίζουμε: 

Εγκρίνεται η τροποποίηση του ρυμοτομικού σχεδίου 
Βελβενδού, στα ο.Τ. 106 και 75 και ειδικότερα η μετατό¬ 
πιση οικοδ. και ρυμοτομικών γραμμών όπως αναλυτικό¬ 
τερα αυτά εμφανίζονται στο τοπογραφικό διάγραμμα το 
θεωρημένο από 5.8.1997 από το Τμήμα Πολεοδομίας της 
Δ/νσης Τ.Υ. της Ν.Α. Κοζάνης, που συνοδεύει την από¬ 
φαση αυτή και αποτελεί αναπόσπαστο μέρος της. 

Η παρούσα απόφαση και το τοπογραφικό διάγραμμα που 
τη συνοδεύει (κλίμακα 1:200) να αναρτηθούν στο κτίριο 
της Νομαρχίας Κοζάνης, Τμήμα Πολεοδομίας, 3ος όρο¬ 
φος για 15 ημέρες μετά τη δημοσίευση του λεκτικού της 
απόφασης και του τοπογραφικού διαγράμματος που τη 
συνοδεύει στο ΦΕΚ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 2 Σεπτεμβρίου 1997 
Ο Νομάρχης 

ΠΑΣΧΟΣ I. ΜΗΤΛΙΑΓΚΑΣ 

